বয়স তার এক কুড়ি এগারো। অর্থাত একত্রিশ। এহেন কলকাতা মেট্রো এযাবত্ সাকূল্যে ৮টি ভূমিকম্পের সাক্ষী। তবে ২৫শে এপ্রিল এবং ১২ই মে-র কম্পন ছাপিয়ে গিয়েছে অতীতেত সব রেকর্ড। সেই কম্পনের পর কেমন আছে কলকাতা মেট্রো? সাম্প্রতিক কম্পনের পর দেশের প্রতিটি মেট্রো রেলে বিশেষ পরীক্ষা করা হয়েছে। দিল্লি, মুম্বই, বেঙ্গালুরু মেট্রো রেল জিওলজিক্যাল সার্ভে অফ ইন্ডিয়ার বিশেষজ্ঞদের দিয়ে টানেল বা টাওয়ার পরীক্ষা করে ফিট সার্টিফিকেট দিয়েছে মেট্রোকে। ব্যতিক্রম কলকাতা। বিশেষজ্ঞ টিম আসেনি। মেট্রোকে ফিট সার্টিফিকেট দিয়েছেন মেট্রোরই প্রধান নির্বাহী বাস্তুকার। ১) টানেলের উচ্চতা, গভীরতা এবং মাপ একই রয়েছে কিনা।
২) লাইন বিকৃত হয়েছে বা ফাটল ধরেছে কিনা।
৩) পিলারগুলিতে কোনও ফাটল বা চিড় ধরেছে কিনা।
৪) পিলার গুলি সমান্তরাল রয়েছে কিনা।
৫) এলিভেটেড স্টেশনগুলিতে প্ল্যাটফর্ম ও লাইনের মাপ ঠিক রয়েছে কিনা। বিশেষজ্ঞদের মতে, এগুলি খতিয়ে দেখতে কমপক্ষে পনেরো দিন সময় লাগে। কোন মন্ত্রবলে মেট্রোর বিভাগীয় বাস্তুকাররা মাত্র ৪৮ ঘণ্টায় সেই কাজ শেষ করলেন, তা স্পষ্ট নয়। তাই কর্তৃপক্ষ যাই দাবি করুন, নিরাপত্তা নিয়ে প্রশ্ন থাকছেই।